stanford-oval/wikipedia huggingface dataset:
ג'יין מנספילד

| --- | --- |

 לידה:  19 באפריל 1933 ברין מאוור, ארצות הברית 
 נהרגה:  29 ביוני 1967 (בגיל 34) סלידל, ארצות הברית 
 מקום קבורה:  Fairview Cemetery 
 סוגה מועדפת:  קאנטרי 
 מדינה:  ארצות הברית 
 תקופת הפעילות:  מ-1954 
 מקום לימודים:  אוניברסיטת טקסס באוסטין  האוניברסיטה המתודיסטית הדרומית  אוניברסיטת קליפורניה בלוס אנג'לס  תיכון היילנד פארק 
 בן או בת זוג:  מייקי הארגיטי (13 בינואר 1958–26 באוגוסט 1964)  מאט קימבר (24 בספטמבר 1964–20 ביולי 1966) 
 צאצאים:  מרישקה הרגיטאי, ג'יין מארי מנספילד, Zoltan Hargitay 
 פרסים והוקרה:  פרס עולם התיאטרון (1956)  פרס גלובוס הזהב לכוכב החדש של השנה – שחקנית (1957)  כוכב בשדרת הכוכבים בהוליווד 
 https://www.jaynemansfield.com/
 פרופיל ב-IMDb
 חתימה:   
 
ג'יין מנספילד בסרט השריף של לסת שבורה
ג'יין מנספילד (באנגלית: Jayne Mansfield;‏ 19 באפריל 1933 – 29 ביוני 1967) הייתה דוגמנית ושחקנית אמריקאית. היא הייתה אחת מסמלי המין של שנות ה-50, לצד מרילין מונרו.
ביוגרפיה

מנספילד נולדה בשם וירה ג'יין פאלמר בברין-מור שבפנסילבניה וגדלה בפיליפסבורג שבניו ג'רזי.
היא בת יחידה להרברט וורה. אביה ממוצא אנגלי וגרמני ואמה ממוצא אנגלי. ב-1936, כשהייתה בת 3 נפטר אביה מהתקף לב בזמן שנהג, כאשר אשתו ובתו היו במכונית. לאחר מותו עבדה אמה של מנספילד כמורה בבית ספר. ב-1939 נישאה אמה שנית והמשפחה עברה לדאלאס, טקסס.
מגיל צעיר חלמה מנספילד להיות שחקנית וכוכבת כמו שירלי טמפל. בגיל 12 היא למדה ריקודים סלוניים. בזמן לימודיה בתיכון היא למדה נגינה על פסנתר, כינור וויולה. לאחר שסיימה את לימודיה בתיכון, היא עברה להתגורר בלוס אנג'לס ולמדה סמסטר באוניברסיטת קליפורניה בלוס אנג'לס. היא נרשמה לתחרות "מיס קליפורניה" אך בעלה הכריח אותה לוותר על התחרות. הזוג עבר לאוסטין, טקסס והיא החלה ללמוד דרמה ופיזיקה באוניברסיטת "Southern Methodist" ובאוניברסיטת טקסס באוסטין.
ביוגרפיה > קריירה

כאשר התגוררה בטקסס, זכתה מנספילד במספר תחרויות יופי.
ב-22 באוקטובר 1953 היא הופיעה לראשונה על במה במחזהו של ארתור מילר, מותו של סוכן. בשנת 1954, היא נבחנה לחברות ההפקה "סרטי פרמאונט" ו"האחים וורנר" אך לא התקבלה.
מנספילד הייתה נערת חודש פברואר 1955 של המגזין "פלייבוי".
ב-3 במאי 1956 חתמה מנספילד על חוזה למשך שש שנים עם חברת הפקת הסרטים, פוקס המאה ה-20. היא כיכבה במספר סרטים הוליוודים ששמו דגש על דמותה כבלונדינית חטובה ופרובוקטיבית. באותה שנה, הופיעה לראשונה בתפקיד ראשי בטלוויזיה בתוכנית "הרווק". היא זכתה בפרס עולם התיאטרון האמריקני על הופעתה בהצגת הקומדיה, "Will Success Spoil Rock Hunter?".
ב-1957 זכתה מנספילד בפרס גלובוס הזהב בקטגוריית "תגלית השנה".
הצלחתה של מנספילד לא האריכה ימים, ועד מהרה עברה להשתתף בסרטים דלי תקציב ובפברואר 1958, היא החלה להופיע במועדון לילה במלון "טרופיקנה" בלאס וגאס. בהמשך היא הופיעה במועדוני לילה ברחבי ארצות הברית. ב-1962, פוקס הוציאו אלבום של קטעי שירה וראיונות של מנספילד מתוך המופע שלה "בית האהבה" בלאס וגאס.
בשנת 1964, היא הופיעה במחזמר "גברים מעדיפים בלונדיניות" בתיאטרון קרוסלה במסצ'וסטס.
חיים אישיים

ב-28 בינואר 1950, כאשר הייתה בת 16, נישאה ג'יין בחשאי לפול מנספילד. הזוג ערך חתונה מתוקשרת ב-6 במאי 1950. לזוג נולדה בת אחת בשם ג'יין מארי מנספילד, ב-8 בנובמבר 1950. הזוג התגרש ב-8 בינואר 1958.
ב-13 בינואר 1958 נישאה מנספילד לשחקן מיקלוס הרגיטאי בקליפורניה. לזוג נולדו שלושה ילדים: מיקלוס (1958), זולטן (1960) ומרישקה (1964). הזוג התגרש במקסיקו במאי 1963. בתחילה, הגירושים לא היו תקפים בקליפורניה, אך לאחר מאמציה של מנספילד הם הפכו לתקפים חוקית באוגוסט 1964.
ב-24 בספטמבר 1964 נישאה מנספילד לבמאי הסרטים מאט קימבר. לזוג נולד בן בשם אנטוניו ב-17 באוקטובר 1965. הזוג נפרד ב-11 ביולי 1965, והתגרש ב-20 ביולי 1966.
בתה של מנספילד מנישואיה להרגיטאי, מרישקה הרגיטאי, פיתחה קריירת משחק מצליחה וכיכבה בסדרה "חוק וסדר: מדור מיוחד".
מותה

ב-1967, הופיעה מנספילד במועדון לילה בבילוקסי, מיסיסיפי. בלילה שבין ה-28 ל-29 ביוני, לאחר שסיימה להופיע, היא נסעה עם הנהג שלה, עורך הדין שלה ושלושת ילדיה לניו אורלינס כדי להופיע שם למחרת. בשתיים לפנות בוקר, המכונית התנגשה במהירות מופרזת בחלק האחורי של משאית סמי-טריילר. היא ושני הגברים נהרגו במקום, ושלושת ילדיה שישבו במושב האחורי חוו פגיעות קלות.
ההלוויה שלה התקיימה ב-3 ביולי בפן ארגיל, פנסילבניה. הרכב ההרוס נשמר על ידי אספן פרטי בפלורידה והפך לאטרקציה למבקרים בשנות ה-70. כיום הרכב בבעלות סקוט מייקלס וניתן לצפות בו בסיורים בהוליווד.
Strobe Lights

"Strobe Lights" (בעברית: "אורות מהבהבים") הוא סינגל שהוקלט על ידי הזמר הבלגי רד סבסטיאן. את השיר הוציאה ב-25 בינואר 2025 לאור חברת התקליטים CNR מיוזיק כסינגל שלא מתוך אלבום אולפן. הוא נכתב על ידי סבסטיאן, אסטריד רואלנטס, בילי סימון לאה בנטיין ווילם ונדרסטיכלה, שגם הפיק אותו מוזיקלית. לאחר זכייתו ב-Eurosong 2025 נבחר לייצג את בלגיה באירוויזיון 2025, שיתקיים בבזל שבשווייץ.
תחרות הזמר של האירוויזיון > Eurosong 2025

Eurosong 2025 היה הקדם הלאומי של בלגיה לאירוויזיון 2025. הוא כלל שתי מופעים שהוקלטו מראש ושודרו ב-18 וב-25 בינואר 2025. הגמר נערך בשידור חי ב-1 בפברואר, בו נבחרה הנציגות הבלגית לאירוויזיון.
ב-13 בינואר חשף תאגיד השידור הפלמי בבלגיה כי "Strobe Lights" בביצוע רד סבסטיאן נבחר להתחרות בקדם הבלגי השנתי. ב-1 בפברואר זכה בתחרות הארצית, לאחר שדורג במקום הראשון הן בחבר השופטים והן בקהל, וצבר 432 נקודות.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.‌ בלגיה שובצה להתחרות בחלקו השני של חצי הגמר הראשון, שיתקיים ב-13 במאי.
רשימת רצועות

הורדה דיגיטלית/סטרימינג
"Strobe Lights" ‏– 2:58
הערות שוליים

↑  "De kleinzoon van Louis Neefs en de zus van Metejoor: dit zijn de 8 kandidaten voor Eurosong 2025" [Louis Neefs' grandson and Metejoor's sister: these are the 8 candidates for Eurosong 2025]. vrtnws.be (בהולנדית (פלמית)). VRT. 2024-11-14. נבדק ב-2024-11-27.
↑  "Van Franstalig en dansbaar tot klassieke Songfestivalpop: ontdek de eerste fragmenten uit de Eurosong-nummers". vrtnws.be (בהולנדית). 2025-01-13. נבדק ב-2025-01-13.
↑  Veen, Robin De (2025-01-09). "Ontdek de nummers en jury van Eurosong 2025". VRT 1 (בהולנדית (פלמית)). נבדק ב-2025-01-13.
↑  Helgeson, Justina (2025-02-01). "Belgium: Red Sebastian wins Eurosong 2025 with "Strobe Lights"". Eurovisionworld. נבדק ב-2025-02-01.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
1 2  "Strobe Lights - Single - Album by Red Sebastian". Apple Music. נבדק ב-28 בינואר 2025. {{cite web}}:  (עזרה)
קאבוס בן סעיד אאל סעיד

קָאבּוּס בִן סעיד אאל סעיד (בערבית: قابوس بن سعيد آل سعيد; ‏18 בנובמבר 1940 – 10 בינואר 2020) היה הסולטאן של עומאן בין השנים 1970–2020 וצאצא שושלת סעיד, אשר שולטת בעומאן כבר מעל 260 שנה. הוא היה החוליה ה-14 בשושלת.
חינוך וצבא

קאבוס חונך תחילה בעיר מולדתו סלאלה ואז נשלח ללמוד בפונה, הודו. בגיל 16 נשלח לאנגליה להשלים את לימודיו. בגיל 20 התחיל ללמוד באקדמיה הצבאית המלכותית בסנדהרסט. לאחר שהשלים את לימודיו התגייס לחיל הרגלים הבריטי ושירת ביחידה מובחרת שהוצבה על אדמת גרמניה במשך שנה.
לאחר שחרורו מהצבא, נרשם קאבוס ללימודי שלטון מקומי באנגליה, לאחר מכן טייל בעולם ולבסוף חזר לסלאלה, שם המשיך בלימודיו - הפעם למד אסלאם והיסטוריה של עומאן.
קאבוס היה מוסלמי איבאדי.
ההפיכה

אביו, הסולטאן הקודם, סעיד אבן תיימור (سعيد بن تيمور), שלט בעומאן מ-1932, ונחשב לשליט קשה שאינו דואג לעמו. בשנותיו האחרונות, בעיקר משנת 1965 ואילך היו מספר ניסיונות הפיכה ואף התנקשות בחייו, ככל הנראה בעזרת סין ומספר מדינות ערביות. בתקופה זו הפך אבן תיימור לשליט קפריזי ופרנואיד שמירר את חיי עמו באופן קיצוני. באותה תקופה דווח שהוא דן אנשים שהופיעו בחלומו כקושרים נגדו, ושהוא מתנגד לחבישת משקפיים על ידי נתיניו. אפילו בנו היחיד, קאבוס, לא היה בטוח מפניו, והוא נשלח למעצר בית בסלאלה.
קאבוס ארגן הפיכה שהוכתרה בהצלחה. ב-23 ביולי 1970 הוא הכריז על עצמו כסולטאן הבא לאחר שאביו, לדבריו, ויתר על הכתר. בתמיכת הכתר הבריטי, הוא הגלה את אביו ללונדון, שם מת לאחר כשנתיים. הוא גם שינה את שם הממלכה מ"מאסקט ועומאן" ל"סולטנות של עומאן".
שלטון הסולטאן

מיד לאחר הכתרתו נאלץ הסולטאן לטפל בבעיה הבוערת של מרד קומוניסטי שמקורו בתימן השכנה, שהחל עוד בימי אביו, בשנת 1965. המרד דוכא רק ב-1975, בעזרת צבא שנשלח מידידו מלך ירדן, ובסיוע כוחות בריטיים כולל חיל האוויר.
שלטונו של הסולטאן היה אבסולוטי, ולא היה בו מקום להתערבות כלשהי גם מצד חברים אחרים במשפחת המלוכה (כמו למשל בערב הסעודית).
בשנת 1976 נשא הסולטאן את בת-דודו קמילה, אך התגרש ממנה במהרה.
הסולטאן קאבוס נחשב לאדם משכיל ותרבותי. הוא פיתח גישה מוסלמית ליברלית, ואף תרם לבניית מבני דת לא מוסלמיים. הוא זכה לאהדה בקרב נתיניו. הסולטאן היה אוהד מושבע של מוזיקה קלאסית והוא החזיק בתזמורת מפורסמת בת 120 נגנים.
ב-26 באוקטובר 2018 נפגש עמו ראש ממשלת ישראל בנימין נתניהו, מלווה במשלחת ביטחונית, בביקור רשמי אך חשאי בארמונו.
לקאבוס לא היו ילדים ולא אחים, ולכן על פי חוקת עומאן, היה יכול רק להמליץ בפני מועצת הביטחון של עומאן את מי למנות כיורשו במכתב שנפתח לאחר מותו.
ב-10 בינואר 2020 נפטר קאבוס ממחלת סרטן המעי הגס, ממנה סבל משנת 2015. לאחר מותו מונה בן דודו היית'ם בן טארק אאל סעיד לסולטאן עומאן.
הערות שוליים

↑  איתמר אייכנר ואליאור לוי, נתניהו וראש המוסד ערכו ביקור חשאי בעומאן, באתר ynet, 26 באוקטובר 2018
↑  דניאל אדלסון, 4 שנים לפני ביבי: המסע שלי לעומאן, באתר ynet, 28 באוקטובר 2018
↑  מת סולטן עומאן, השליט הוותיק ביותר בעולם הערבי, באתר ‏מאקו‏, 11 בינואר 2020
| 0 | 1 | 2 |
| --- | --- | --- |
| הקודם: סעיד בן תיימור | סולטאני עומאן  משושלת אאל סעיד | הבא: היית'ם בן טארק אאל סעיד |
| --- | --- |
בקרת זהויות :  NLI: 987007266844905171  PLWABN: 9810674562805606  BnF: cb14522169q (data)  GND: 128442182  ISNI: 0000 0001 0196 6462  LCCN: n81053305  NKC: jn20030915003  NTA: 244240736  SUDOC: 090963601  VIAF: 98134159   WorldCat (עם VIAF): 98134159 
הסולטאן קאבוס בן סעיד עם ויליאם כהן
Strangelove (להקה)

| --- | --- |
 מקום הקמה:  בריסטול 
 תקופת הפעילות:  מ-1991 
 סוגה:  רוק אלטרנטיבי 
 חברים
 פטריק דאף 
 
Strangelove הייתה להקת רוק אלטרנטיבי אנגלית, שהוקמה בבריסטול ב-1991. הלהקה כללה את הזמר פטריק דאף, הגיטריסטים אלכס לי וג'וליאן פול, הבסיסט ג'ו אלן וג'ון לנגלי ללהקה יצאו שני EP ושלושה אלבומים לפני שהתפרקה ב-1998.
חברי להקה

פטריק דאף - שירה, גיטרה
אלכס לי - גיטרה, קלידים
ג'וליאן פרנסקי-פול - גיטרה
ג'ו אלן - גיטרה בס
ג'ון לנגלי - תופים, כלי הקשה
דיסקוגרפיה > אלבומים

זמן לשארית חייך (1994), אוכל/פרלופון – מספר בריטניה 69
אהבה ושדים אחרים (1996), אוכל/פרלופון – מספר בריטניה 44
Strangelove (1997), אוכל/פרלופון – מספר בריטניה 67
One Up: The B–Sides (2008, iTunes בלבד), EMI
הערות שוליים

↑  "Chrrrist, Whatever Happened To Strangelove?". נבדק ב-10 באוגוסט 2014. {{cite web}}:  (עזרה)
↑  TransACTION Inc. "Strangelove". Rock The World magazine. נבדק ב-4 באפריל 2010. As catchphrases go, Patrick Duff of Strangelove's emphatic shriek of "christ!" [sic] in Time for the Rest of Your Life is certainly memorable. Evoking thoughts of Morrissey as vocally-tutored by Scott Walker, this title track of the Bristol group's debut album was loudly heralded Single of the Year by Q writers. {{cite news}}:  (עזרה)
1 2  Strong, Martin C. (2003) The Great Indie Discography, Canongate, מסת"ב 1-84195-335-0, p. 1003
↑  Larkin, Colin (1998) The Virgin Encyclopedia of Indie & New Wave, Virgin Books, מסת"ב 0-7535-0231-3, p. 411-412
↑  "Strangelove", Chart Stats, retrieved 27 November 2010
↑  "Strangelove". The Guardian. אורכב מהמקור ב-8 באוקטובר 1999. נבדק ב-11 באוגוסט 2014. {{cite news}}:  (עזרה)תחזוקה - ציטוט: unfit URL (link)
↑  "Patrick Duff – Interview". St Paul's Lifestyle. ארכיון מ-2021-12-21. נבדק ב-11 באוגוסט 2014. {{cite web}}:  (עזרה)
↑  Patrick Duff & Alex Lee (Strangelove) - Is There A Place? (Live At Gin Palace 19.12.2003) (באנגלית), אורכב מ-המקור ב-2021-12-21, נבדק ב-2021-03-30
↑  Strangelove (Patrick Duff + Alex Lee) live on BCfm John Peel Day (2010) (באנגלית), אורכב מ-המקור ב-2021-12-21, נבדק ב-2021-03-30
↑  "Notre amour fou pour Strangelove - Interviews". Soul Kitchen (בצרפתית). 2019-04-23. נבדק ב-2021-03-30.
↑  Roberts, David (2006). British Hit Singles & Albums (19th ed.). London: Guinness World Records Limited. p. 534. ISBN 1-904994-10-5.
| --- | --- |
בקרת זהויות :  MusicBrainz: 85247a54-28d3-4a99-9a2c-b333ac71a550 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Strangelove (להקה)".
Recess (אלבום)

Recess (מאנגלית: הפסקה) הוא אלבום הבכורה של המפיק המוזיקלי האמריקאי סקרילקס, שיצא לאור ב-14 במרץ 2014 על ידי האווסלה, ביג ביט רקורדס ואטלנטיק רקורדס. האלבום הוקלט בין 2013 ל-2014 בזמן שסקרילקס טייל ברחבי העולם.
Recess זכה לביקורות מעורבות ממבקרי מוזיקה. הוא התפרסם במספר מדינות ברחבי העולם והגיע לשיאו במצעדי הפזמונים בארצות הברית ובבריטניה. רולינג סטון דירג אותו מאוחר יותר במקום ה-22 ברשימת 50 האלבומים הטובים ביותר של 2014.
שיווק > קידום

ב-7 במרץ 2014, סקרילקס לקח חלק בפוסט "שאל אותי כל דבר" מקוון של Reddit. כדי לחפוף למפגש שאלות ותשובות זה, הפרופיל שלו באתר שונה להפניה לדף שמציג פני חייזר מדבר, המבוסס על האמוג'י של אפל. "הפנים השמיעו דגימות קצרות מרצועות האלבום כאשר לחצת עליהם." הוא הוציא באותו יום אפליקציה לנייד, Alien Ride, הכוללת מטרה בסגנון ארקייד שבו החללית צריכה להשמיד אסטרואידים. האפליקציה הציגה ספירה לאחור.
כשהספירה לאחור הגיעה לאפס, השיר הראשון מהאלבום היה זמין להזרמה דרך האפליקציה. השירים פורסמו בהרווחים של 30 דקות עד שהאלבום כולו היה ניתן להזרמה לזמן מוגבל דרך האפליקציה.
שיווק > סינגלים

"Try It Out (מיקס נאון)" עם אלווין ריסק פורסם כסינגל המוביל של האלבום ב-14 באוקטובר 2013, לצד שני מיקסים נוספים של השיר. הוא התפרסם בצרפת במקום ה-185. שיר הכותרת, "Recess", נוספה לרשימת ה-C של ערוץ הרדיו BBC 1 ב-19 במרץ 2014, ונכנס למצעדי חנות האייטונס של מספר מדינות, כולל ארצות הברית ובריטניה. השיר נכנס למצעד הסינגלים הבריטי במקום ה-57 עם פרסום האלבום, ויצא כסינגל לצד רמיקסים ב-7 ביולי 2014. גם "Ease My Mind", "All Is Fair in Love and Brostep" ו-"Dirty Vibe" נכנסו למצעדי האייטונס במדינות שונות.
הקליפ של "Ragga Bomb" יצא לאור ב-1 באפריל 2014 והשיר נכנס למצעד האולטראטופ של פלנדריה במקום ה-75 מתוך 100. מיני-אלבום רמיקס בשם Ease My Mind v Ragga Bomb Remixes יצא לאור ב-24 בנובמבר 2014, כששני השירים שולבו כסינגל. "Dirty Vibe" פורסם כסינגל הרביעי בצורה של מיני-אלבום נוסף ב-15 בדצמבר 2014.
שיווק > שירים אחרים

"Doompy Poomp" יצא לאור ב-8 ביוני 2013, בשיתוף המעצב הגרפי מישקה להורדה חינמית דרך אתר האינטרנט שלו. "Stranger" מופיע בפסקול הסרט מפוצלים, שיצא זמן קצר לפני האלבום. השיר הראשון, "All Is Fair in Love and Brostep" הופיע לראשונה כדמו במיקס חיוני שלו ברדיו BBC 1. השיר "Terror Squad" של מפיק המוזיקה האלקטרונית Zomboy נוצר בהשראת גרסת הדמו הידועה רשמית בשם "untitled DJ tool" או בשם הלא רשמי "This Much Power". כתוצאה מכך, סקרילקס השתמש בדגימה מ-"Terror Squad" שאומרת "It's fucking Zomboy", ומסתירה את ה-"Zomboy" בצחוק מעוות בקול נמוך.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 59/100
ציוני ביקורות
מקור: ציון
Allmusic: 
Consequence of Sound: (C+)
Fact: 
לוס אנג'לס טיימס: 
NOW: 
פיצ'פורק: (5.7/10)
PopMatters: 
Resident Advisor: 
רולינג סטון: 
Spin: (7/10)
ב-Metacritic, המקצה דירוג מנורמל מתוך 100 לביקורות של מבקרי מיינסטרים, האלבום קיבל ציון ממוצע של 59 על סמך 15 ביקורות המצביעות על "ביקורות מעורבות או ממוצעות".
הצלחה מסחרית

האלבום הגיע למקום הרביעי במצעד בילבורד 200 האמריקאי, עם מכירות בשבוע הראשון של 48,000 עותקים בארצות הברית. נכון לינואר 2015, הוא נמכר ב-150,000 עותקים.
רשימת השמעה

| מס' | שם | כותב(ים) | מפיק | משך |
| --- | --- | --- | --- | --- |
| 1. | All Is Fair in Love and Brostep (באירוח ראגא טווינס)   | סקרילקס, טרבור ודייוויד דסטוש, זומבוי | סקרילקס | 4:08 |
| 2. | Recess (עם קיל דה נויז באירוח פטמן סקופ ומייקל אנגלקוס)   | סקרילקס, קיל דה נויז, פטמן סקופ, מייקל אנגלקוס | סקרליקס, קיל דה נויז | 3:57 |
| 3. | Stranger (עם קילהגרהאם באירוח סם דיו)   | סקרילקס, ג'סטין פארקר, סם דיו, גרהאם מורון | סקרילקס, קילהגרהאם | 4:49 |
| 4. | Try It Out (מיקס נאון; עם אלווין ריסק)   | סקרילקס, אלווין ריסק | סקרילקס, אלווין ריסק | 3:49 |
| 5. | Coast Is Clear (באירוח צ'אנס הראפר וניקו סגל)   | סקרילקס, צ'אנס הראפר, פיטר וילקינס, ניקו סגל, כריסטופר ואלאס, רונאלד איזלי, ארני איזלי, כריס ג'ספר | סקרילקס, צ'אנס הראפר, ניקו סגל | 4:03 |
| 6. | Dirty Vibe (עם דיפלו באירוח G-Dragon ו-CL)   | סקרילקס, דיפלו, G-Dragon, טדי פארק, רובין צ'ו | סקרילקס, דיפלו | 3:26 |
| 7. | Ragga Bomb (באירוח ראגא טווינס)   | סקרילקס, האחים טווינס | סקרילקס | 4:18 |
| 8. | Doompy Poomp  | סקרילקס | סקרילקס | 3:25 |
| 9. | Fuck That  | סקרילקס | סקרילקס | 3:50 |
| 10. | Ease My Mind (באירוח ניקי & דה דוב)   | סקרילקס, ניקי & דה דוב | סקרילקס | 5:42 |
| 11. | Fire Away (באירוח קיד הרפון)   | סקרילקס, קיד הרפון | סקרילקס |   |
| משך כולל: | משך כולל: | משך כולל: | משך כולל: | 46:34 |
רשימת השמעה > קרדיטים של הדמואים

"All Is Fair in Love and Brostep" מכיל דגימות מ-"Terror Squad", שנכתב ובוצע על ידי זומבוי.
"Coast Is Clear" מכיל אינטרפולציות (הקלטה מחודשת) של "Big Poppa", שנכתב ובוצע על ידי הנוטוריוס בי. איי. ג'י.
"Ease My Mind" מכיל דגימות של "DJ, Ease My Mind", שנכתב ובוצע על ידי ניקי & דה דוב.
מיקומי שיא

|   ‏‏‏  מצעד (2014)> מדינה |   ‏‏‏  מצעד (2014)> מצעד |   ‏‏‏  מצעד (2014)> מיקום שיא |   ‏‏‏  מצעד (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  אירופה | אירופה הוט 100 | 14 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי הרדיו | 69 |  |
|  ארצות הברית | מצעד האיירפליי האלטרנטיבי | 14 |  |
|  דנמרק | היטליסטן | 15 |  |
|  הולנד | מצעד 40 הסינגלים ההולנדיים | 35 |  |
|  ולוניה | אולטראטופ 40 | 35 |  |
|  ישראל | מדיה פורסט ישראל | 9 |  |
|  ניו זילנד | המצעד הניו זילנדי הרשמי | 32 |  |
|  סקוטלנד | מצעד הסינגלים הסקוטי | 7 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 9 |  |
|  צרפת | SNEP | 153 |  |
|  קנדה | קנדה הוט 100 | 59 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  ארצות הברית | בילבורד הוט 100 | 178 |  |
|  ארצות הברית | מצעד אלבומי הדאנס/אלקטרוני | 5 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד אלבומי הדאנס/אלקטרוני | 21 |  |
הערות שוליים

1 2  Skrillex: Recess | PopMatters, web.archive.org, ‏2015-01-25
↑  Skrillex - Recess Album Reviews, Songs & More | AllMusic (באנגלית), נבדק ב-2023-02-16
1 2  Skrillex - Recess · Album Review ⟋ RA, Resident Advisor (באנגלית)
↑  "iTunes - Music - Recess by Skrillex". itunes.apple.com. נבדק ב-2014-03-11.
↑  "Skrillex streams new album on Dazed". Dazed. 2014-03-11.
↑  "George Michael denies Kylie Minogue this week's Number 1 album". Official Charts Company. 2014-03-23.
↑  "Hi. My name is Skrillex. AMA". Reddit. 2014-03-07.
↑  "Skrillex streams debut album, featuring Chance The Rapper, Diplo and Kid Harpoon". NME. 2014-03-11.
1 2  "How Skrillex Took Over the Globe". Rolling Stone. 2014-03-12.
↑  "Skrillex Drops Surprise Album 'Recess'". Spin. 2014-03-11.
↑  "Photo by shiftk3y". Instagram. 2014-03-19.
↑  "Skrillex X МИШКА Cook Up Trouble". 2013-06-08.
↑  "Stream the Divergent Soundtrack". Pitchfork Media. 2014-03-07.
↑  "'Divergent' Soundtrack Features Ellie Goulding, M83, Tame Impala/Kendrick Lamar Collaboration". Billboard. 2014-02-24.
↑  "Skrillex drops an incredible new must hear original "This Much Power (DJ Tool Untitled) (BBC Radio 1)". 2013-06-21.
↑  "LISTEN :: SKRILLEX TROLLS ZOMBOY IN HIS LATEST SONG". 2014-03-14.
↑  https://www.metacritic.com/music/recess/skrillex
↑  Recess - Skrillex | Songs, Reviews, Credits | AllMusic, AllMusic
↑  derekstaples, Album Review: Skrillex - Recess, Consequence, ‏2014-03-25 (באנגלית אמריקאית)
↑  Joe Muggs, Recess, Fact Magazine, ‏2014-03-13 (באנגלית אמריקאית)
↑  Review: Skrillex takes a welcome 'Recess', Los Angeles Times, ‏2014-03-25 (באנגלית אמריקאית)
↑  Skrillex | NOW Magazine, web.archive.org, ‏2014-03-25
↑  Condé Nast, Skrillex: Recess, Pitchfork (באנגלית אמריקאית)
↑  Skrillex 'Recess' Album Review - Rolling Stone, web.archive.org, ‏2021-09-01
↑  Sherburne, Philip (2014-03-19). "Skrillex Flirts With Top 40 On His Occasionally Brilliant 'Recess'". SPIN (באנגלית אמריקאית). נבדק ב-2023-02-16.
↑  "Skrillex - Chart history | Billboard". billboard.com. נבדק ב-2014-03-30.
↑  Skrillex, (2014).
| סקרילקס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Recess • Quest for Fire • Don't Get Too Close |  |
| מיני-אלבומים | My Name Is Skrillex • Scary Monsters and Nice Sprites • More Monsters and Sprites • Bangarang • Leaving • Show Tracks |  |
| סינגלים | "Scary Monsters and Nice Sprites" • "First of the Year" • "Ruffneck" • "Breakn' a Sweat" • "Bangarang" • "Make It Bun Dem" • "Try It Out" • "Ragga Bomb" • "Recess" • "Take Ü There" • "Dirty Vibe" • "Where Are Ü Now" • "Purple Lamborghini" • "Would You Ever" • "Face My Fears" • "In da Getto" • "En Mi Cuarto" • "Don't Go" • "Rumble" |  |
| סיבובי הופעות | Mothership Tour |  |
| שונות | Jack Ü |  |
| --- | --- |
בקרת זהויות :  MusicBrainz release group: c2142471-c85b-4433-849c-839aafc8e3a4
טרוונטה רודס

| --- | --- |

רודס, 2016
 לידה:  10 בפברואר 1990 (בן 34) Ponchatoula, ארצות הברית 
 שם לידה:  Trevante Nemour Rhodes 
 מדינה:  ארצות הברית 
 תקופת הפעילות:  מ-2012 
 מקום לימודים:  תיכון ליטל אלם  אוניברסיטת טקסס באוסטין 
 פרופיל ב-IMDb
 
טרוונט נמור רודס (באנגלית: Trevante Nemour Rhodes; נולד ב-10 בפברואר 1990) הוא שחקן קולנוע אמריקאי ואתלט בעברו.
ראשית חייו

רודס נולד בפונטצ'ולה, לואיזיאנה, לדמור דאנג'לו וג'סי רודס. משפחתו עברה לליטל אלם, טקסס כשהיה בן עשר. יש לו אח אחד, ג'ובאני. רודס שיחק בתיכון ליטל אלם בנבחרת הפוטבול בתפקיד רץ אחורי עם קול ביזלי שהיה קוורטרבק. במהלך לימודיו בתיכון, רודס גם התחרה בתור אצן בריצת 100 ו-200 מטר. הוא סיים שני באליפות UIL ב-2007 באצטדיון מייק א 'מאיירס. בעוד ששנתו האחרונה נקטעה בגלל פציעה ברצועה הצולבת הקדמית במגרש הכדורגל, הוא עדיין זכה במלגת אתלטיקה מטעם אוניברסיטת טקסס באוסטין. הוא למד קינסיולוגיה.
רודס התחרה בתור אצן בין השנים 2008 ל-2012 בקבוצת טקסס לונגהורנס. באליפות פאן אמריקה באתלטיקה לנוער 2009 בפורט אוף ספיין, טרינידד וטובגו, זכה רודס עם חבריו לנבחרת האתלטיקה במדליית זהב בריצת 4 × 100 מטר.
קריירה

לאחר סיום הלימודים החל לעבוד כשחקן, ושיחק בתפקידי משנה בין היתר בסרטים "לוקשין ביוסקופ" ו"אינגומה, "חלונות פתוחים" לצד אלייז'ה ווד. הוא שיחק בסדרות הטלוויזיה "כנופיות אל-איי" וב"וסטוורלד".
רודס זכה לתהילה על הופעתו המוערכת בסרט "אור הירח" בשנת 2016. הסרט זכה בפרס גלובוס הזהב לסרט הדרמה הטוב ביותר, פרס אוסקר לסרט הטוב ביותר ובפרס אוסקר לתסריט המעובד הטוב ביותר.
בפברואר 2017 דגמן בקמפיין תחתוני האביב 2017 לקלווין קליין יחד עם כוכבי "אור הירח" מהרשלה עלי, אשטון סנדרס ואלכס היברט, ובסוף 2017 הופיע בקליפ "Family" של ג'יי זי, "Family Feud".
בשנת 2018 השתתף רודס בסרט האקשן המדע בדיוני "הטורף", ובסרט המתח הפוסט-אפוקליפטי "קופסת הציפורים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | חלונות פתוחים | בריאן | ללא קרדיט |
| 2016 | Shangri-La Suite | מייק |  |
| 2016 | אור ירח | שיירון / בלאק |  |
| 2017 | הלילה עוד צעיר | ג'ורג' |  |
| 2017 | ליידי לאק | דריל |  |
| 2017 | חולות בוערים | פרננדר |  |
| 2017 | Smartass | מייק סי |  |
| 2017 | שיר לשיר | טי.אר | ללא קרדיט |
| 2018 | 12 לוחמים (אנ') | סמל בן מילו |  |
| 2018 | הטורף | נברסקה ויליאמס |  |
| 2018 | קופסת הציפורים | טום |  |
| 2021 | ארצות הברית נגד בילי הולידיי | ג'ימי פלטשר |  |
| 2023 | משעול הסוכריות | טרי |  |
| 2023 | הבריון | פורטר | גם מפיק |
| 2024 | מיה קולפה | זאהיר מאלוי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | כנופיות אל-איי | לורד צעיר | פרק: "Pecados del Padre" |
| 2015–2016 | If Loving You Is Wrong | רמזי וולטרס | תפקיד חוזר (עונה 2-1); 14 פרקים |
| 2016 | וסטוורלד | סטודנט | פרק: "The Original" |
| 2022 | מייק | מייק טייסון | מיני-סדרה |